**ΑΝΑΚΟΙΝΩΣΗ
«Παραχώρηση Απλής Χρήσης Αιγιαλού – Παραλίας»
σύμφωνα με την υπ’ αριθ. 38609 ΕΞ 2023 ΚΥΑ (ΦΕΚ 1432/10-3-2023)**

Δημοσιεύτηκε η υπ’ αριθ. 38609 ΕΞ 2023 ΚΥΑ (ΦΕΚ 1432/10-3-2023) που αφορά στην παραχώρηση απλής χρήσης αιγιαλού – παραλίας για τοποθέτηση ομπρελών, ξαπλωστρών, τραπεζοκαθισμάτων κλπ. Σύμφωνα με την εν λόγω ΚΥΑ προβλέπεται ότι οι παραχωρήσεις που θα γίνονται φέτος δύνανται να έχουν διάρκεια για τρία (3) έτη ήτοι μέχρι 31/12/2025.

Στα πλαίσια αυτά, καλούνται οι ιδιοκτήτες επιχειρήσεων που προτίθενται να κάνουν χρήση αιγιαλού και παραλίας να υποβάλλουν  στο ΔΗΜΟ ΙΚΑΡΙΑΣ τα ακόλουθα **σε έντυπη μορφή**:

1. Αίτηση (το έντυπο χορηγείται από την υπηρεσία)
2. Ορθοφωτοχάρτης του άρθρου 11 του Ν. 4281/2014, ή ορθοφωτοχάρτης από την εφαρμογή «ΘΕΑΣΗ ΟΡΘΟΦΩΤΟΧΑΡΤΩΝ» του gov.gr, ή απόσπασμα του τοπογραφικού διαγράμματος καθορισμού οριογραμμών αγιαλού και παραλίας όπου αυτός υφίσταται σε πέντε (5) αντίγραφα αποκλειστικά σε έντυπη μορφή σφραγισμένος και υπογεγραμμένος από ιδιώτη μηχανικό. Αν παράλληλα έχει υποβληθεί και αίτηση για εκμίσθωση κοινόχρηστου χώρου, ο ιδιώτης μηχανικός πρέπει υποχρεωτικά να συμπεριλάβει στο τοπογραφικό διάγραμμα και τον κοινόχρηστο χώρο, ο οποίος καθιστά την επιχείρηση όμορη στο τμήμα του αιτούμενου αιγιαλού – παραλίας.
3. Άδεια λειτουργίας ή γνωστοποίηση (Μόνο σε περίπτωση που δεν έχουν εκδώσει τα προηγούμενα έτη άδεια αιγιαλού ή και κοινοχρήστου ή έχουν επέλθει αλλαγές σε σχέση με το προηγούμενο έτος).
4. Έναρξη δραστηριότητας της επιχείρησης στην αρμόδια ΔΟΥ (Μόνο σε περίπτωση που δεν έχουν εκδώσει τα προηγούμενα έτη άδεια αιγιαλού ή και κοινοχρήστου ή έχουν επέλθει αλλαγές σε σχέση με το προηγούμενο έτος).

Συνιστάται η προσεκτική μελέτη της ανωτέρω ΚΥΑ από τους ενδιαφερόμενους και τους μηχανικούς τους, ειδικά ως προς τους περιορισμούς – υποχρεώσεις – απαγορεύσεις και τις προϋποθέσεις νόμιμης παραχώρησης.

Απαραίτητη προϋπόθεση για τη χορήγηση της άδειας είναι η μη ύπαρξη οφειλών προς το Δήμο Ικαρίας.

Όλοι οι επαγγελματίες και οι επιχειρήσεις, που επιθυμούν την παραχώρηση απλής χρήσης αιγιαλού, μπορούν να υποβάλλουν την αίτηση τους έως τις 26/05/2023.

Αιτήσεις που δεν είναι πλήρεις ως προς τα στοιχεία και δε συνοδεύονται από όλα τα απαιτούμενα δικαιολογητικά δεν παραλαμβάνονται.

Από 01/07/2023 οι μισθώσεις παραχώρησης απλής χρήσης αιγιαλού και παραλίας θα διενεργούνται αποκλειστικά από την αρμόδια Κτηματική Υπηρεσία.

Για περισσότερες πληροφορίες οι ενδιαφερόμενοι μπορούν να απευθύνονται στα τηλέφωνα του Δήμου Ικαρίας: 2275350433, 2275350434, 2275350413.

ΔΗΜΟΣ ΙΚΑΡΙΑΣ